केंद्रीय मंत्री ने कहा कि लोगों के नजरिये में बदलाव के कई पहलू हैं। म‍हिलाओं का सशक्तिकरण, बालिकाओं की गरिमा और हरित एवं स्‍वच्‍छ शहर की परिकल्‍पना ‘स्‍वच्‍छ भारत मिशन’ के तहत की गई है। उन्‍होंने कहा कि शौचालयों के निर्माण के अलावा ठोस अपशिष्‍ट के प्रबंधन के संबंध में अभी और ज्‍यादा ध्‍यान देने एवं प्रयास करने की जरूरत है। उन्‍होंने कहा कि स्‍वच्‍छ भारत मिशन अब एक जन आंदोलन में तब्‍दील हो चुका है।